Rossiya Federasiyasi Prezidenti saylovida O`zbekistondan xalqaro kuzatuvchilar qatnashadi

O`zbekiston Respublikasi Oliy Majlisi Senati Raisining birinchi o`rinbosari Sodiq Safoev boshchiligidagi delegasiya 2018 yil 18 mart kuni Rossiya Federasiyasi Prezidenti saylovida xalqaro kuzatuvchilar sifatida ishtirok etadi. Bu haqda Tashqi ishlar vazirligi Matbuot xizmati xabar berdi.
O`zbekiston delegasiyasiga Oliy Majlis Senati a`zolari va Qonunchilik palatasining deputatlari, Jizzax va Toshkent viloyatlari hokimlarining o`rinbosarlari kiradi.
Markaziy saylov komissiyasi raisi Mirzo-Ulug`bek Abdusalomov delegasiyaning boshqa a`zolari bilan birga MDH va ShHT kuzatuvchilari missiyalari tarkibida saylovda ishtirok etadi.